CELEX: 62016CN0105
Language: hr
Date: 2016-02-19 00:00:00
Title: Predmet C-105/16 P: Žalba koju je 19. veljače 2016. podnijela Republika Poljska protiv presude Općeg suda (osmo vijeće) od 3. prosinca 2015. u predmetu T-367/13, Republika Poljska protiv Europske komisije

18.4.2016   
            
            
               HR
            
            
               Službeni list Europske unije
            
            
               C 136/20
            
         Žalba koju je 19. veljače 2016. podnijela Republika Poljska protiv presude Općeg suda (osmo vijeće) od 3. prosinca 2015. u predmetu T-367/13, Republika Poljska protiv Europske komisije
   (Predmet C-105/16 P)
   (2016/C 136/26)
   Jezik postupka: poljski
   
      Stranke
   
   
      Žalitelj: Republika Poljska (zastupnik: B. Majczyna)
   
      Druga stranka u postupku: Europska komisija
   
      Zahtjevi
   
   Žalitelj od Suda zahtijeva da:
   
               —
            
            
               ukine u cijelosti presudu Općeg suda Europske unije od 25. prosinca 2015. u predmetu T 367/13, Republika Poljska/Komisija, u dijelu u kojem je tom presudom odbijen prvi prigovor u okviru prvog tužbenog razloga tužbe za poništenje Provedbene odluke 2013/214/EU od 2. svibnja 2013. godine (objavljene pod brojem C(2013) 2436) o isključenju iz financiranja Europske unije određenih izdataka nastalih za države članice u okviru Komponente za jamstva Europskog fonda za smjernice i jamstva u poljoprivredi (EFSJP), u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (1), koji se odnosi na zahtjev da se najmanje 50 % financijske potpore namijeni za mjere restrukturiranja;
            
         
               —
            
            
               poništi Provedbenu odluku Komisije 2013/214/EU od 2. svibnja 2013. (objavljenu pod brojem C(2013) 2436) o isključenju iz financiranja Europske unije određenih izdataka nastalih za države članice u okviru Komponente za jamstva Europskog fonda za smjernice i jamstva u poljoprivredi (EFSJP), u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR), u dijelu u kojem ona nalaže primjenu ekstrapoliranog ispravka u visini od 11 % izdataka koje je Republika Poljska prijavila za potpore za samoopskrbna poljoprivredna gospodarstva u iznosima od 4 583 950,92 eura i 39 583 726,30 eura;
            
         
               —
            
            
               naloži Europskoj Komisiji snošenje troškova postupka u oba stupnja.
            
         
      Žalbeni razlozi i glavni argumenti
   
   Republika Poljska zahtijeva ukidanje presude Općeg suda Europske unije od 3. prosinca 2015. u predmetu T-367/13, Republika Poljska/Europska Komisija, u dijelu u kojem je tom presudom odbijen prvi prigovor u okviru prvog tužbenog razloga tužbe za poništenje Komisijine Provedbene odluke 2013/214/EU od 2. svibnja 2013. godine (objavljene pod brojem C(2013) 2436) o isključenju iz financiranja Europske unije određenih izdataka nastalih za države članice u okviru Komponente za jamstva Europskog fonda za smjernice i jamstva u poljoprivredi (EFSJP), u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (SL L 123 od 4.5.2013., str. 11.), koji se odnosi na zahtjev da se najmanje 50 % financijske potpore namijeni za mjere restrukturiranja i za poništenje te presude u dijelu u kojem se njome nalaže primjenu ekstrapoliranog ispravka u visini od 11 % izdataka koje je Republika Poljska prijavila za potpore za samoopskrbna poljoprivredna gospodarstva u iznosima od 4 583 950,92 eura i 39 583 726,30 eura, ta da se Europskoj Komisiji naloži snošenje troškova postupka u oba stupnja
   Pobijanom presudom Opći sud odbio je tužbu Republike Poljske za poništenje odluke Europske komisije kojom se predviđa obavljanje financijskog ispravka u iznosima od 8 292 783,94 eura i 71 610 559,39 eura, koje je Republika Poljska prijavila kao potpore za samoopskrbna poljoprivredna gospodarstva.
   Komisija je Republici Poljskoj prigovorila zbog pet povreda u svezi s dodjelom sredstava za potporu za samoopskrbna poljoprivredna gospodarstva, među njima zbog neispunjenja zahtjeva da poljoprivrednik mora najmanje 50 % potpore namijeniti za mjere restrukturiranja, u skladu s člankom 33.b Uredbe br. 1257/1999 (2). Ta je povreda bila temelj za to da Komisija naloži primjenu ekstrapoliranog ispravka u visini od 11 % izdataka prijavljenih za potpore za samoopskrbna poljoprivredna gospodarstva, koja odgovara postotku zahtjeva koji nisu ispunili uvjet da se najmanje polovica financijske potpore namijeni za mjere restrukturiranja, na uzorku od 100 spisa zahtjeva koje je Komisija prekontrolirala.
   S tim u svezi, Republika Poljska ističe protiv pobijane presude žalbeni razlog pogrešne primjene članka 33.b Uredbe br. 1257/1999, zbog utvrđenja da je uvjet za dodjelu potpore za samoopskrbna poljoprivredna gospodarstva to da se najmanje 50 % potpore namijeni za mjere restrukturiranja, iako takav zahtjev nema temelj u propisima prava Unije.
   Posljedica usvajanja pogrešnog tumačenja te odredbe bilo je utvrđenje Suda da je Komisija u pobijanoj odluci ispravno zaključila da je Republika Poljska mogla odobriti samo one početne zahtjeve za dodjelu potpore u kojima su se poljoprivrednici koji žele koristiti te potpore posebno obvezali da će najmanje 50 % te potpore namijeniti za mjere restrukturiranja.
   Povreda koja se temelji na neispunjenju zahtjeva da poljoprivrednik mora najmanje 50 % potpore namijeniti za mjere restrukturiranja predstavljala je osnovu za primjenu ekstrapoliranog ispravka u visini od 11 % izdataka prijavljenih za potpore za samoopskrbna poljoprivredna gospodarstva.
   Prema mišljenju Republike Poljske, zahtjev da poljoprivrednik mora najmanje 50 % potpore namijeniti za mjere restrukturiranja ne proizlazi iz prava Unije. Nijedna od odredaba prava Unije koje detaljno uređuju uvjete za dodjelu potpore za samoopskrbna poljoprivredna gospodarstva ne propisuje uvjet da se najmanje 50 % potpore mora namijeniti za mjere restrukturiranja. Takav uvjet nije predviđen u članku 33.b Uredbe br. 1257/1999. Takav zahtjev nije ni Komisija odredila u Uredbi br. 141/2004 (3), kojom se utvrđuju provedbene odredbe za posebne mjere za ruralni razvoj, navedene u poglavlju IX.a Uredbe br. 1257/1999.
   Poljska tijela stoga nisu povrijedila svoju obvezu nadzora u svezi s gore navedenim uvjetima za dodjelu potpore u okviru mjere „Potpora za samoopskrbna poljoprivredna gospodarstva”. Stoga je neosnovano nametanje financijskog ispravka na temelju te povrede. Slijedom toga, Opći sud neutemeljeno je odbio tužbu za poništenje Provedbene odluke 2013/214/EU u dijelu u kojem ta odluka nalaže primjenu ekstrapoliranog ispravka u visini od 11 % izdataka koje je Republika Poljska prijavila za potpore za samoopskrbna poljoprivredna gospodarstva.
   
      (1)  SL L 123, str. 11.
   
      (2)  Uredba Vijeća (EZ) br. 1257/1999 od 17. svibnja 1999. o potpori Europskog fonda za smjernice i jamstva u poljoprivredi (EFSJP) ruralnom razvoju kojom se izmjenjuju i stavljaju izvan snage određene uredbe (SL L 160, str. 80.(SL, posebno izdanje na hrvatskom jeziku, poglavlje 3., svezak 1., str. 93.).
   
      (3)  Uredba Komisije (EZ) br. 141/2004 od 28. siječnja 2004. o utvrđivanju pravila za primjenu Uredbe Vijeća (EZ) br. 1257/1999 u vezi s prijelaznim mjerama za ruralni razvoj koje se primjenjuju na Češku, Estoniju, Cipar, Latviju, Litvu, Mađarsku, Maltu, Poljsku, Sloveniju i Slovačku (SL L 24, str. 25.).